Source: http://ec.europa.eu/civiljustice/bankruptcy/bankruptcy_fin_sl.htm
Timestamp: 2016-05-03 23:01:06+00:00
Document Index: 7630159

Matched Legal Cases: ['Sodišče\n', 'Sodišče ', 'sodišče ', 'Sodišče ', 'sodišče ', 'Sodišče ', 'Sodišče\n', 'Sodišče ', 'Sodišče ', 'Sodišče ', 'Sodišče\n', 'Sodišče ', 'Sodišče ']

Evropska komisija - Evropska pravosodna mreža - Stečaj - Finska
> Stečaj
> Finska
Zadnja sprememba: 13-11-2006
Stečaj - FinskaTa stran je zastarela. Trenutno jo posodabljamo in bo na voljo na evropskem portalu e-pravosodje.
Zadnjo posodobitev besedila najdete na KAZALO
Katere so različne vrste in cilji postopkov v primeru insolventnosti? 2.
Kateri so pogoji za začetek posamezne vrste postopkov v primeru insolventnosti? 2.1.
Stečaj 2.2.
Reorganizacija podjetja 2.3.
Prestrukturiranje dolgov fizične osebe 3.
Kakšna je vloga posameznih udeležencev pri vsaki vrsti postopkov? 3.1.
Stečaj 3.2.
Reorganizacija podjetja 3.3.
Prestrukturiranje dolgov fizične osebe 4.
Kakšni so učinki začetka postopka? 4.1.
Stečaj 4.2.
Reorganizacija podjetja 4.3.
Prestrukturiranje dolgov fizične osebe 5.
Katera so posebna pravila, ki veljajo za nekatere kategorije terjatev? 5.1.
Stečaj 5.2.
Reorganizacija podjetja 5.3.
Prestrukturiranje dolgov fizične osebe 6.
Katera pravila veljajo za škodljiva dejanja? 7.
Kakšni so pogoji za prijavo in sprejetje terjatev? 7.1.
Stečaj 7.2.
Reorganizacija podjetja 7.3.
Prestrukturiranje dolgov fizične osebe 8.
Katera pravila veljajo za postopke reorganizacije? 9.
Katera pravila veljajo za postopek likvidacije (unovčenje premoženja in razdelitev iztržkov od unovčenja premoženja)? 10.
Kakšni so pogoji za zaključek postopka? 10.1.
Stečaj 10.2.
Reorganizacija podjetja 10.3.
Prestrukturiranje dolgov fizične osebe 1. Katere so različne vrste in cilji postopkov v primeru insolventnosti?
pomeni, da dolžnik trajno ne more plačati zapadlih dolgov. Postopek v primeru
insolventnosti v takšnih primerih pomeni izvršilni postopek, ki se uporablja
hkrati za vse dolgove dolžnika. Na Finskem so
na voljo tri vrste postopkov v primeru insolventnosti: stečaj, reorganizacija
podjetja in prestrukturiranje dolgov fizične osebe. Odgovori v zvezi s
stečajem temeljijo na določbah Zakona o stečaju (120/2004), ki je začel
veljati 1. septembra 2004. Zakon o reorganizaciji podjetij
(47/1993) in Zakon o prestrukturiranju dolgov fizične osebe (57/1993) sta
začela veljati 8. februarja 1993. Stečaj je
likvidacijski postopek, namenjen unovčenju dolžnikovega premoženja in
razdelitvi iztržkov od unovčenja premoženja upnikom. Reorganizacija podjetij
in prestrukturiranje dolgov fizičnih oseb sta sanacijska postopka, s katerima
se želi ponovno vzpostaviti finančna trdnost in omogočiti dolžnikom, da
premagajo finančne težave. Dolžnik lahko s
svojimi dolžniki tudi sklene sporazum o plačilu dolgov in druge dogovore
zunaj uradnega postopka v primeru insolventnosti. Pravne določbe, ki bi
urejale dogovore, sklenjene na prostovoljni podlagi, ne obstajajo. 2. Kateri so pogoji za začetek posamezne vrste postopkov v primeru insolventnosti?
za začetek vseh treh vrst postopkov v primeru insolventnosti je insolventnost
dolžnika. 2.1. Stečaj
Stečaj je
postopek, ki se običajno uporablja, tako da lahko stečaj predlagajo fizične
in pravne osebe. Uvedbo stečajnega postopka lahko predlaga dolžnik ali upnik.
za uvedbo stečajnega postopka je insolventnost dolžnika. Zakoni o stečaju
določajo več možnih nizov okoliščin za lažje ugotavljanje, ali je oseba
plačilno nesposobna; dolžnik se šteje za plačilno nesposobnega, če so njegove
okoliščine enake navedenim okoliščinam, razen če kaj drugega kaže na
nasprotno. Možne
okoliščine insolventnosti: če dolžnik
izjavi, da je plačilno nesposoben, in ne obstajajo nobeni posebni razlogi za
zavrnitev njegove izjave; če dolžnik
zamuja s plačili; če je po postopku
za izterjavo dolgov v obdobju šest mesecev pred vložitvijo predloga za
začetek stečajnega postopka jasno, da ne bo mogoče od dolžnika dobiti dovolj
sredstev za poplačilo dolga v celoti; ali
če dolžnik, ki
v skladu z zakonom mora ali je moral med letom neposredno pred vložitvijo
predloga za začetek stečajnega postopka voditi knjigovodstvo za svojo
poslovno dejavnost, ne plača ugotovljenega zapadlega neporavnanega zneska v
enem tednu od prejema upnikovega zahtevka za plačilo. Upnik mora vložiti
predlog za začetek stečajnega postopka v roku treh mesecev od poteka roka za
plačilo dolga, ki je naveden v zahtevku za plačilo. Če upnik vloži
predlog za uvedbo stečajnega postopka, mora znesek, ki ga zahteva upnik,
temeljiti na sodni odločbi ali drugi iztožljivi pravni podlagi ali pa mora
biti kako drugače dokazan. Ni treba, da dolžnik zamuja z zahtevanim plačilom.
Za predloge za začetek stečajnega postopka na podlagi zahtevkov majhnih
vrednosti obstajajo nekatere omejitve. Sodišče
zagotovi, da se začetek stečajnega postopka takoj objavi v uradnem listu.
Objavi pa se lahko tudi v katerem koli dnevnem časopisu. Stečajni upravitelj
mora upnike obvestiti o začetku stečajnega postopka. Začetek stečajnega
postopka se med drugim vpiše tudi v register stečajnih postopkov in postopkov
reorganizacije, register podjetij, zemljiško knjigo, ladijski register,
register vzdrževanja ladij, register zrakoplovov, register poslovnih hipotek,
register vozil in register vrednostnih papirjev. Na vrh strani
2.2. Reorganizacija podjetja
reorganizacije se lahko začne v zvezi s podjetjem, ki izvaja kakršno koli
poslovno dejavnost, ali zasebnim trgovcem. Vseeno nekatera podjetja, kot so
kreditne ustanove in zavarovalnice, za katere veljata posebna ureditev in
nadzor, ne spadajo na področje uporabe postopkov reorganizacije podjetij.
Začetek postopka reorganizacije lahko zahteva dolžnik ali upnik. Večinoma to
storijo dolžniki. Postopek
reorganizacije podjetja se lahko začne, če dolžnik ne more izvršiti plačila
in če ni nobene zakonske ovire za začetek postopka. Ovira je lahko
insolventnost, ki je ni mogoče odpraviti s programom reorganizacije, ali
okoliščine, da premoženje dolžnika ne zadostuje za kritje stroškov, nastalih
zaradi postopka. Postopek reorganizacije se lahko začne tudi, če obstaja
nevarnost, da bo dolžnik plačilno nesposoben. V takšnih primerih lahko upnik
zahteva začetek postopka le v posebnih okoliščinah. Razen tega se postopek
reorganizacije lahko začne, če dolžnik in dva upnika skupaj zahtevajo začetek
postopka. V takšnih primerih morajo skupne terjatve upnikov predstavljati
najmanj eno petino znanih dolgov dolžnika. Sodišče objavi
obvestilo o sklepu za začetek postopka reorganizacije v uradnem listu.
Likvidacijski upravitelj mora upnike obvestiti o začetku postopka. Začetek
stečajnega postopka se med drugim vpiše tudi v register stečajnih postopkov
in postopkov reorganizacije, poslovni register, zemljiško knjigo in register
vrednostnih papirjev. 2.3. Prestrukturiranje dolgov fizične osebe
dolgov lahko zahteva le fizična oseba. S postopkom prestrukturiranja dolga se
lahko prestrukturirajo tudi dolgovi, povezani s poslovno dejavnostjo, ki se
ne izvaja več. Na vrh strani
postopka prestrukturiranja dolga mora biti dolžnik plačilno nesposoben in ne
more primerno izboljšati svoje plačilne sposobnosti, da bi lahko poplačal
svoje dolgove. Pomembni so tudi razlogi za insolventnost (vključno z
boleznijo, brezposelnostjo), skupni dolgovani znesek in plačilna sposobnost
dolžnika. Fizična oseba, ki opravlja poslovno dejavnost, lahko zahteva
prestrukturiranje dolga, za kar pa morajo biti izpolnjene nekatere zahteve.
Obstajati ne sme nobena zakonska ovira za postopek prestrukturiranja dolga
(npr. dolg, ki je nastal zaradi kriminalne dejavnosti ali jasno malomarnega
povečevanja dolgov). O začetku
postopka prestrukturiranja dolgov so obveščeni dolžnik in upniki. To stori
sodišče, razen če sodišče te naloge ne naloži likvidacijskemu upravitelju.
Sodišče mora o začetku postopka prestrukturiranja dolgov obvestiti tudi
izvršilne organe, pristojne glede na kraj prebivališča dolžnika, in lokalne
organe, kjer so kakršne koli nepremičnine. 3. Kakšna je vloga posameznih udeležencev pri vsaki vrsti postopkov?
3.1. Stečaj
O uvedbi
stečajnega postopka odloča sodišče. Za to je pristojno redno sodišče prve
stopnje (käräjäoikeus (okrožno sodišče)). Sodišče odloča tudi o
ustavitvi ali drugem predčasnem prenehanju stečajnega postopka. Sodišče
imenuje stečajnega upravitelja, potrdi načrt razdelitve in rešuje spore v
zvezi s terjatvami. Zoper odločitev sodišča se lahko, razen v nekaj izjemnih
primerih, vloži pritožba.
sprejemajo glavne odločitve v zadevah v zvezi s stečajno maso. Najpomembnejši
organ odločanja je zbor upnikov. Glasovi upnikov so ponderirani glede na
znesek njihovih terjatev. Pritožba zoper sklepe upnikov se lahko vloži pri
sodišču. Na vrh strani
upravitelj ima glavno vlogo pri upravljanju stečajnega dolžnika. Med drugim
mora zastopati stečajnega dolžnika in skrbeti za njegovo redno upravljanje,
pripraviti mora popis premoženja in poročilo o dolžnikovem premoženju,
prejeti prijave terjatev in pripraviti predlog načrta razdelitve. Stečajni
upravitelj je odgovoren tudi za skrb in prodajo premoženja v stečajni masi
ter to premoženje razdeli. Oseba, imenovana za stečajnega upravitelja, mora
izpolnjevati z zakonom določene zahteve v zvezi z usposobljenostjo ter mora
biti neodvisna od dolžnika in upnikov. Dolžnik mora
sodelovati pri unovčenju stečajne mase. Stečajnemu upravitelju mora
posredovati informacije, da lahko pripravi popis in potrdi njegovo
pravilnost. Dolžnik ima pravico, da je obveščen ter da sodeluje na zboru
upnikov in pove svoje stališče o zadevah, o katerih je treba odločiti. 3.2. Reorganizacija podjetja
O začetku
postopka reorganizacije podjetja odloča sodišče. Sodišče imenuje tudi
likvidacijskega upravitelja in, če je primerno, upniški odbor. Razen tega
potrdi tudi program reorganizacije. Zadeve v zvezi z reorganizacijo podjetja
obravnavajo nekatera sodišča prve stopnje. Zoper odločitev sodišča se lahko,
razen v nekaj izjemnih primerih, vloži pritožba. Likvidacijski
upravitelj pripravi poročilo o dolžnikovih sredstvih in dolgovih ter predlog
programa reorganizacije. Razen tega nadzoruje nadaljnje delovanje
dolžnikovega podjetja. Oseba, imenovana za likvidacijskega upravitelja, mora
biti neodvisna od dolžnika in upnikov.
Upniški odbor
zastopa upnike in pomaga likvidacijskemu upravitelju kot svetovalni organ.
Odbor ni imenovan, če zaradi majhnega števila upnikov to ni potrebno. Upniki imajo
pravico izraziti svoje stališče na različnih stopnjah postopka. Predlog
programa reorganizacije, ki ga pripravi likvidacijski upravitelj, se predloži
upnikom, ki lahko izrazijo pripombe. Če vsi upniki ne soglašajo s potrditvijo
programa, glasujejo o končnem programu. Pri glasovanju so razdeljeni v
skupine in program je lahko potrjen, če ga odobri večina skupin. Dolžnik mora
posredovati informacije sodišču in likvidacijskemu upravitelju ter pomagati
pri izvajanju postopka reorganizacije. Dolžnik ima pravico do predložitve
svojih predlogov za program reorganizacije. 3.3. Prestrukturiranje dolgov fizične osebe
postopka prestrukturiranja dolgov fizične osebe odloča sodišče. Če je
potrebno, imenuje likvidacijskega upravitelja. Sodišče je pristojno tudi za
potrditev programa plačevanja. Zoper odločitev sodišča se lahko, razen v
nekaj izjemnih primerih, vloži pritožba. Nalogi
likvidacijskega upravitelja sta priprava predloga programa plačevanja in
izvajanje drugih nalog, ki mu jih dodeli sodišče. Likvidacijski upravitelj
mora na primer unovčiti premoženje dolžnika. Izpolnjevati mora z zakonom
določene zahteve v zvezi z usposobljenostjo ter mora biti neodvisen od
dolžnika in upnikov.
likvidacijski upravitelj ni imenovan, pripravi predlog programa plačevanja
dolžnik sam. Dolžnik mora posredovati informacije sodišču, likvidacijskemu
upravitelju in upnikom ter pomagati zagotoviti, da se postopek prestrukturiranja
dolgov izvaja, kot je določeno. Dolžniku pomaga svetovalna služba za finance
in dolgove pri lokalnih organih.
Upniki lahko
dajo pripombe o dolžnikovem predlogu in predlogu programa plačevanja. 4. Kakšni so učinki začetka postopka?
4.1. Stečaj
Vse premoženje dolžnika, ki ga ima ob začetku stečajnega postopka in ki ga dobi pred zaključkom tega postopka, je vključeno v stečajno maso. Če pa je stečajni dolžnik fizična oseba, premoženje in dohodek od kapitala, ki ju prejme po začetku stečajnega postopka, nista vključena v stečajno maso. Z začetkom stečajnega postopka stečajnemu dolžniku prenehajo pooblastila za upravljanje s premoženjem, ki gre v stečajno maso. To pooblastilo se prenese na upnike. Med stečajnim postopkom se lahko dolžniku, v nekaterih okoliščinah, omeji osebna svoboda (npr. prepoved odhoda iz države). Prav tako je v nekaterih pogledih omejena poslovna sposobnost dolžnika. Med stečajnim postopkom ne sme na primer ustanoviti podjetja ali biti član uprave podjetja. Te omejitve so zlasti pomembne, če je dolžnik fizična oseba.S stečajem se ne poplačajo vsi dolgovi dolžnika. Dolžnik je še naprej odgovoren za tiste dolgove, ki se ne plačajo med stečajnim postopkom. Odgovornost za dolgove je dejansko pomembna, le če je dolžnik fizična oseba, ker se stečaj običajno konča z likvidacijo pravne osebe. Vseeno ima dolžnik možnost poplačila dolgov, ki presegajo njegovo plačilno sposobnost, v skladu s postopkom za prestrukturiranje dolgov fizične osebe.Začetek stečajnega postopka izključuje ločeno izvršitev terjatev v stečaju, kot je rubež, z nekaj izjemami, kot so zavarovane terjatve. Na vrh strani
V skladu z Uredbo Sveta (ES) št. 1346/2000 lahko stečajni upravitelj zahteva, da se uvedba postopka v primeru insolventnosti objavi v vsaki drugi državi članici (člen 21) in se vpiše v registre, ki jih vodijo druge države članice (člen 22). Stečajni postopki, uvedeni v drugih državah članicah, se objavijo na Finskem v uradnem listu na zahtevo likvidacijskega upravitelja. Za objavo je odgovoren Oikeusrekisterikeskus (Center za sodne registre – www.oikeus.fi/oikeusrekisterikeskus/ - - ). Na Finskem se stečajni postopki, ki so se začeli v drugi državi članici, vpišejo na zahtevo likvidacijskega upravitelja tudi v zemljiško knjigo, register podjetij, register poslovnih hipotek, ladijski register, register vzdrževanja ladij, register zrakoplovov, register vozil in register vrednostnih papirjev. Vpis opravi sodni tajnik za ustrezni register. Vloga za vpis v zemljiško knjigo se vloži pri okrožnem sodišču, ki je krajevno pristojno za območje, kjer je nepremičnina (www.oikeus.fi/ ).Vpis v register podjetij in register poslovnih hipotek opravi Nacionalni odbor za patente in registracijo (www.prh.fi/ - - ). Na vrh strani
Vpis v ladijski register in register vzdrževanja ladij opravi Pomorska uprava Finske (www.fma.fi/palvelut/alusrekisteri/ - - ). Vpis v register zrakoplovov opravi Uprava za civilno letalstvo (www.ilmailulaitos.fi/ilma_alusrekisteri/ - - ). Vpis v register vozil opravi Uprava za vozila Finske (www.ake.fi/ - - ). Vpis v register vrednostnih papirjev opravi Centralni register vrednostnih papirjev, d. d.
(www.apk.fi/ - ).Zakon ne zahteva objave in vpisa v register, če je kraj poslovanja dolžnika na Finskem.
4.2. Reorganizacija podjetja
Dolžnik, v zvezi s katerim poteka postopek reorganizacije podjetja, ne more predlagati stečajnega postopka. Sodišče, ki obravnava predlog, lahko izvaja začasno prepoved plačevanja, zbiranja in izvrševanja tudi pred začetkom postopka. Prepoved plačevanja, zbiranja in izvrševanja velja med postopkom reorganizacije podjetja. Prepoved zajema vse dolgove, ki so nastali pred začetkom postopka, vključno z zavarovanimi dolgovi. Med postopkom reorganizacije dolžnik ne izgubi pooblastil za upravljanje s premoženjem. Podjetje še naprej deluje, le da pod nadzorom likvidacijskega upravitelja. Dolžniku pa mora nekatere dejavnosti odobriti likvidacijski upravitelj. Med postopkom reorganizacije je potrjen program reorganizacije dolžnika; v njem so lahko predvideni različni ukrepi za ponovno vzpostavitev finančne trdnosti dolžnikovih dejavnosti. Ti lahko vključujejo prestrukturiranje dolgov, ki je lahko v tesni povezavi s pogoji v zvezi z dolgovi, vključno z zavarovanimi dolgovi, ki so nastali pred začetkom postopka. Ukrepi lahko zajemajo tudi prenos, delovanje, upravljanje, organizacijo, osebje ali kapital podjetja. Če dolžnik izpolni plačilne obveznosti v skladu s potrjenim programom reorganizacije, je oproščen obveznosti, da izplača znesek dolga, ki presega znesek, potrjen v programu. Na vrh strani
V zvezi z objavo postopka reorganizacije na Finskem in vpisom postopka reorganizacije, uvedenega v drugih državah članicah Evropske unije, v registre, ki se vodijo na Finskem, glejte točki 2.2 in 4.1.
4.3. Prestrukturiranje dolgov fizične osebe
Dolžnik, v
zvezi s katerim poteka postopek prestrukturiranja dolgov, ne more predlagati
stečajnega postopka. Sodišče lahko izvaja začasno prepoved plačevanja,
zbiranja in izvrševanja tudi pred začetkom postopka. Prepoved
plačevanja, zbiranja in izvrševanja velja med postopkom prestrukturiranja
dolgov fizične osebe. Prepoved zajema vse dolgove, ki so nastali pred
začetkom postopka, vključno z zavarovanimi dolgovi. Program
plačevanja, ki je prilagojen plačilni sposobnosti dolžnika, je potrjen kot
del postopka prestrukturiranja dolgov. Program plačevanja velja za določeno
obdobje, običajno pet let. Zajema vse dolgove, ki so nastali pred začetkom
postopka, vključno z zavarovanimi dolgovi. Če dolžnik izpolni plačilne obveznosti,
potrjene v programu plačevanja, je oproščen plačila ostalih dolgov. V postopku
prestrukturiranja dolgov se unovči premoženje dolžnika, ki ni življenjsko
potrebno. V nekaterih okoliščinah lahko dolžnik obdrži bivališče, katerega
lastnik je. 5. Katera so posebna pravila, ki veljajo za nekatere kategorije terjatev?
5.1. Stečaj
Stečaj bistveno
ne vpliva na pravico upnika, ki ima zavarovano terjatev, do unovčenja
zavarovanih terjatev. Vseeno ima stečajni dolžnik pravico, da prepove prodajo
zavarovanega premoženja (npr. nepremičnin) za določen čas, če je to potrebno,
da se zaščitijo interesi stečajne mase. V nekaterih okoliščinah pa ima
stečajni dolžnik pravico do prodaje zavarovanega premoženja z dovoljenjem
sodišča. Upnik, ki ima zavarovane terjatve, mora o zavarovani terjatvi
obvestiti stečajnega upravitelja. Namen tega je olajšati likvidacijo
stečajnega dolžnika. Premično premoženje dolžnikovega podjetja je lahko
predmet poslovne hipoteke. Poslovna hipoteka ustvari posebne prednostne
pravice v zvezi s prejemom plačil. Petdeset odstotkov vrednosti sredstev,
obremenjenih s hipoteko, se plača glede na upnikovo terjatev. Končne terjatve
so neprednostne, ne glede na to, ali je bilo registrirano kakršno koli
poslovno hipotekarno posojilo, ki je zavarovano s takšnim premoženjem. Na vrh strani
Če je dolžnik
pridobil sredstva pod določenimi pogoji, so ti pogoji, v nekaterih
okoliščinah, zavezujoči tudi za stečajnega dolžnika. Stečajni dolžnik, ali
zanj upniki, ima pravico, da postane stranka sporazuma namesto dolžnika, in
tako še naprej upravlja s premoženjem.
Upnik ima
pravico do pobota zneska, ki ga terja od dolžnika, z obveznostmi do dolžnika
na začetku stečajnega postopka. Pravica kreditne ustanove do pobota je
omejena, če ima dolžnik pri kreditni ustanovi račun, ki se lahko uporablja za
plačilni promet. Sicer pa je pravica do pobota omejena, zlasti da se prepreči
njena zloraba. Zaposleni v
dolžnikovem podjetju so ob začetku stečajnega postopka običajno odpuščeni.
Stečajni upravitelj mora določiti zneske, ki se dolgujejo zaposlenim, in
obseg, v katerem je takšne zneske mogoče plačati v obliki zajamčenega
plačila. 5.2. Reorganizacija podjetja
Podjetje, ki je
predmet reorganizacije, še naprej posluje. Začetek postopka reorganizacije
nima nobenega učinka na obveznosti, ki jih je že prevzel dolžnik, razen če
zakon ne določa drugače. Da se zagotovi
uspešen postopek, reorganizacija učinkuje tudi na status upnikov, ki imajo
zavarovane terjatve. Prepoved plačevanja, zbiranja in izvrševanja se uporablja
tudi za upnike, ki imajo zavarovane terjatve. Program reorganizacije lahko
učinkuje, z nekaterimi omejitvami, tudi na pogoje zavarovanih dolgov. Upnik nima (z
nekaterimi izjemami) pravice do pobota v postopku reorganizacije. Ureditev v
zvezi z osebjem je morda treba izvesti kot ukrep reorganizacije. Na vrh strani
5.3. Prestrukturiranje dolgov fizične osebe
Z nekaterimi
omejitvami se zavarovani dolgovi lahko prestrukturirajo v postopku
prestrukturiranja dolgov. Prepoved plačevanja, zbiranja in izvrševanja se
uporablja tudi za zavarovane dolgove.
6. Katera pravila veljajo za škodljiva dejanja?
vračanju premoženja v stečajno maso, ki je začel veljati leta 1992,
obravnava izpodbijanje pravnih poslov. Pravni posel se lahko izpodbija v
stečajnem postopku in tudi v postopku reorganizacije podjetja ali
prestrukturiranja dolgov fizične osebe. Pri vračanju v
stečajno maso se pravni posel, ki je sam po sebi zakonit in ki ga je opravil
dolžnik pred stečajnim postopkom, razveljavi. Pravila vračanja v stečajno
maso se zato razlikujejo od institutov civilnega prava, po katerih se lahko
pravni posel šteje za ničnega ali se razglasi za neveljavnega. Razlogi za
vračanje v stečajno maso so lahko subjektivni ali objektivni. Subjektivni
razlogi za izterjavo so, če se je dolžnik neprimerno vedel do upnikov in če
je nasprotna stranka pri pravnem poslu delovala v slabi veri. Ti razlogi se
lahko uporabljajo za vse vrste pravnih poslov. Objektivni
razlogi so lahko način za razveljavitev pravnih poslov, ki so običajno
neprimerni in škodljivi za upnike. Zato ni treba dokazati namena goljufije.
Objektivni razlogi se uporabljajo za nekatere pravne posle, kot so poplačilo
dolga in polog zavarovanja med obdobjem vračanja v stečajno maso, ki je
običajno tri mesece pred določenim datumom. Določeni datum v stečajnem
postopku je na primer datum vložitve predloga za začetek stečajnega postopka
pri sodišču. Na vrh strani
7. Kakšni so pogoji za prijavo in sprejetje terjatev?
7.1. Stečaj
V stečajnem
postopku lahko upnik, katerega terjatev je nastala pred začetkom stečajnega
postopka (terjatev v stečaju), prejme poplačilo. Upnik mora prijaviti svojo
terjatev. Vseeno terjatve ni treba prijaviti, če stečajni upravitelj meni, da
je terjatev v stečaju jasna tudi brez prijave. Terjatve morajo
biti prijavljene v pisni obliki. V izjavi, s katero se prijavijo terjatve, je
treba navesti med drugim znesek in pravni temelj terjatve ter prednostni
status, ki se zahteva za terjatev, in pravne temelje, zaradi katerih se
zahteva takšen status. Navesti je treba dokument, ki je podlaga za prednostno
terjatev upnika, če dokument ni poslan stečajnemu upravitelju.
Upnik mora
izjavo, s katero prijavi svoje terjatve, poslati stečajnemu upravitelju
najpozneje na datum za prijavo terjatev. Datum za prijavo terjatev določi
stečajni upravitelj, ki poskrbi tudi za objavo obvestila v zvezi s prijavo in
obvesti upnike o prijavi terjatev. Upnik lahko prijavi terjatve tudi po
datumu za prijavo terjatev, vendar mora v takšnem primeru plačati pristojbino
za pozno prijavo v stečajno maso. Stečajni
upravitelj preuči prijavljene terjatve in pripravi predlog za delitev
premoženja iz stečajne mase med upnike (predlog načrta razdelitve). Sodišče
predlog načrta potrdi. Nesporne prijavljene terjatve se v stečajnem postopku
obravnavajo kot sprejete. Upniki prejmejo
plačilo iz sredstev dolžnika v skladu z Zakonom o ureditvi za plačilo
upnikov. Terjatve večinoma niso prednostne. Če so prednostne, so to zlasti
zavarovane terjatve, terjatve, ki so nastale v zvezi z reorganizacijo
podjetja, in vzdrževalnina. Sicer se sredstva dolžnika razdelijo sorazmerno v
skladu z zneskom terjatev. Na vrh strani
7.2. Reorganizacija podjetja
podjetja zajema vse dolgove, ki so nastali pred začetkom postopka.
Likvidacijski upravitelj mora določiti upnike dolžnika in njegove dolgove.
Upniki lahko do določenega datuma predložijo popravke v zvezi s terjatvijo.
Upniki prejmejo plačilo v skladu s programom reorganizacije, ki ga potrdi
sodišče. Potrditev
programa reorganizacije pomeni, z nekaterimi izjemami, odpis dolgov, ki so
ostali neznani v postopku reorganizacije. 7.3. Prestrukturiranje dolgov fizične osebe
dolgov zajema vse dolgove, ki so nastali pred začetkom postopka. Dolžnik mora
objaviti vse svoje dolgove. Ne obstaja pa nobena zahteva za prijavo terjatev.
Dolžnik ali likvidacijski upravitelj pripravi predlog programa plačevanja.
Upniki lahko dajo pripombe o predlogu programa plačevanja. Upnik izvrši
plačila upnikom v skladu s programom plačevanja, ki ga je potrdilo sodišče. 8. Katera pravila veljajo za postopke reorganizacije?
Glejte odgovore pod točkami 3.2, 3.3, 4.2, 4.3, 5.2, 5.3, 7.2. in 7.3. 9. Katera pravila veljajo za postopek likvidacije (unovčenje premoženja in razdelitev iztržkov od unovčenja premoženja)?
postopku se premoženje v stečajni masi unovči na način, ki je najbolj ugoden
za stečajnega dolžnika, tako da so iztržki od unovčenja premoženja kar
najvišji. Način prodaje ni predviden; namesto tega ga morajo določiti upniki
stečajnega dolžnika. Obstajajo pa posebne določbe v zvezi z zavarovanim
premoženjem (glejte točko 5.1). Če je prišlo do likvidacije stečajnega
dolžnika in je bilo njegovo premoženje unovčeno, se iztržek takoj razdeli med
upnike v skladu z načrtom razdelitve, ki ga potrdi sodišče. Na vrh strani
10. Kakšni so pogoji za zaključek postopka?
10.1. Stečaj
Ob likvidaciji stečajnega dolžnika in unovčenju njegovega premoženja stečajni upravitelj pripravi končni računovodski izkaz. Stečajni postopek se šteje kot zaključen, ko upniki potrdijo končni računovodski izkaz. Stečajni postopek se lahko zaključi tudi z odločbo sodišča o ustavitvi postopka, če premoženje v stečajni masi ne zadošča za kritje stroškov stečajnega postopka ali če je postopek na kakšen drug način neustrezen. Vseeno stečajnega postopka ni mogoče ustaviti, če stečajni postopek poteka kot likvidacijski postopek, ki ga vodi javni sektor. Sodišče lahko na predlog odvetnika v stečajnem postopku odloči, da stečajni postopek poteka kot likvidacijski postopek, ki ga vodi javni sektor. Razlogi za takšen postopek so lahko povezani z dolžnikom ali neznatnostjo stečajnega premoženja. Stroški likvidacijskega postopka, ki ga vodi javni sektor, se krijejo iz javnih sredstev, če premoženje v stečajni masi ne zadostuje za njihovo kritje. Stečajni postopek se lahko zaključi tudi s „prisilno poravnavo“, pri čemer dolžnik in upniki sklenejo sporazum o plačilu dolgov. Stečajni postopek se lahko zaključi zaradi utemeljenega razloga v osmih dneh od začetka postopka. Kot posledica stečaja je poslovna sposobnost dolžnika omejena (glejte točko 4.1), dokler dolžnik ne potrdi popisa premoženja, za največ štiri mesece od začetka stečajnega postopka. Po tem obdobju lahko dolžnik na primer začne novo poslovno dejavnost. Na vrh strani
Malomarno ravnanje, ki je povezano z dejavnostjo, katere posledica je stečajni postopek zoper dolžnika, je lahko kaznivo dejanje (na primer kazniva dejanja na področju knjigovodstva, goljufiva dejavnost). Dolžnik ali njegov zastopnik je lahko storil kaznivo dejanje tudi med stečajnim postopkom (npr. goljufija s strani dolžnika). Razen tega se lahko zoper dolžnika ali njegovega zastopnika izda odredba o prepovedi opravljanja poslovne dejavnosti. Za takšno prepoved mora biti izpolnjena zahteva, da zadevna oseba bistveno ni izpolnila z zakonom določenih obveznosti o opravljanju poslovnih dejavnosti ali je v okviru poslovne dejavnosti izvajala kazniva dejanja, ki jih ni mogoče šteti za lažja. Prepoved opravljanja poslovne dejavnosti traja določen čas (tri do sedem let) in se vpiše v javni register. Oseba, zoper katero je bila izdana prepoved opravljanja poslovne dejavnosti, ne sme med drugim opravljati, za svoj račun ali prek posrednika, poslovne dejavnosti, za katero je treba voditi knjigovodstvo, in ne sme ustanoviti ali voditi podjetja. 10.2. Reorganizacija podjetja
reorganizacije velja, dokler niso izpolnjene v njem določene obveznosti.
Ustavi se lahko z odločbo sodišča, če dolžnik ne izpolnjuje programa in če je
takšna neizpolnitev neznatna. Program reorganizacije se ustavi tudi, če
dolžnik razglasi stečaj pred zaključkom programa. Sodišče lahko ustavi tudi
ureditev dolga v zvezi s posameznim upnikom iz programa, če na primer dolžnik
bistveno ni izpolnil svojih plačilnih obveznosti v zvezi s tem upnikom. 10.3. Prestrukturiranje dolgov fizične osebe
Dolžnik je
oproščen slednjega dela svojih dolgov, če so bile izpolnjene obveznosti iz
programa plačevanja. Vseeno se program plačevanja lahko ustavi z odločbo
sodišča, če dolžnik bistveno ne ravna v skladu s programom zaradi
nesprejemljivega razloga in če ne izpolnjuje obveznosti do sodelovanja.
Program se ustavi tudi, če dolžnik razglasi stečaj ali umre med izvajanjem
programa plačevanja. Ustavitev programa pomeni, da začnejo ponovno veljati
prvotni pogoji upnikov. « Stečaj - Splošne informacije | Finska - Splošne informacije »